Preprodaja ulaznica
Preprodaja ulaznica je aktivnost prilikom koje neka osoba, grupa ili organizacija masovno kupuje ulaznice za neku javnu priredbu  (teatarska predstava, sportska utakmica, koncert i sl.) kako bi ih naknadno prodala zainteresiranim gledateljima uz veću cijenu i tako ostvarila profit. Pretpostavka za isplativost takve aktivnosti je stalno ili umjetno povećana potražnja, pa se preprodaja ulaznica može shvatiti kao manipuliranje tržištem. Zbog različitih sigurnosnih aspekata te aktivnosti, pogotovo vezanih uz sportski huliganizam, veliki broj zakonodavstava zabranjuje ili različitim mjerama nastoji ograničiti preprodaju ulaznica, koje se obično smatraju dijelom crne ili sive ekonomije. 

Na prostoru bivše Jugoslavije je preprodaja ulaznica u drugoj polovici 20. vijeka bila posebno izražena prilikom prikazivanja filmova u kino-dvoranama za koje je, posebno kada su u pitanju bili hollywoodski blockbusteri i slični atraktivni naslovi, potražnja u pravilu bila veća od ponude. U Beogradu se za takvu aktivnost koristio izraz tapkarenje, a preprodavači zvali tapkarošima; u Zagrebu i drugdje se koristio izraz šverceri karata.

Vanjske veze
Ticket Distribution Practices : New York Attorney General Report on Ticket Resell

Sport
Film
Kriminal